PNL îl acuză pe primarul PSD al sectorului 5 al Capitalei, Daniel Florea, că își face campanie electorală din bani publici, împărțind în școli cadouri de Moș Nicolae care conțin materiale promoționale cu poza edilului, relatează MEDIAFAX.

„Avem o veste bună și una proastă: De Moș Nicolae, Primarul Sectorului 5 își face campanie electorală. Vestea proastă este că o face pe banii noștri și dă copiilor pliante cu fața lui. Materiale promoționale cu poza primarului Daniel Florea, cadou de Moș Nicolae pentru copiii din sectorul 5 al Capitalei. În loc de dulciuri, astăzi dimineață, copiii au găsit în ghete un edil care conduce sectorul ca o cizmă”, potrivit unei postări de pe Facebook a filialei PNL Sector 5.

Alegerile locale au loc în 2020.